આ પ્રસંગે ચીનના રાષ્ટ્રપતિનું સ્વાગત કરવા સ્વયં વડાપ્રધાન નરેન્દ્ર મોદી અમદાવાદ એરપોર્ટ જવાના છે. એરપોર્ટ પરથી જિનપિંગ સીધા જ વસ્ત્રાપુર વિસ્તારમાં આવેલી હોટેલ ગ્રાન્ડ હયાત ખાતે જશે. આ હોટેલમાં જ અમદાવાદ મ્યુનિસિપલ કોર્પોરેશન અને ચીનના ગ્વાંગદોંગ પ્રાંતની સરકાર વચ્ચે પરસ્પરના સમજુતિ પત્ર પર હસ્તાક્ષર કરીને કરાર કરવામાં આવશે. આ સમયે નરેન્દ્ર મોદી અને ક્ઝી જિનપિંગ બંને ત્યાં ઉપસ્થિત રહેશે.